laion/Wikipedia-Exotic huggingface dataset:
תחנת הרכבת לנינגרדסקי

תחנת הרכבת לנינגרדסקי (ברוסית: Ленинградский вокзал) היא אחת מעשרת מסופי הרכבת של מוסקבה. ממוקמת בכיכר קומסומולסקאיה. זוהי התחנה העתיקה ביותר בעיר; בניין התחנה נבנה בשנים 1844–1851 על פי התכנון של קונסטנטין תון על ידי האדריכל רודולף ז'ליאזביץ'. הבניין הוא אובייקט של מורשת תרבותית של עמי רוסיה בעל משמעות פדרלית. שמה של התחנה שונה 4 פעמים: 1855-1851: תחנת פטרבורגסקי (על שם העיר סנקט פטרבורג) 1923-1855: תחנת ניקולאייבסקי (על שמו של צאר ניקולאי הראשון ) 1924-1923: תחנת אוקטיאברסקי (על שם מהפכת אוקטובר) מ-1924 ועד היום : תחנת לנינגרדסקי (על שם העיר לנינגרד) לדברי ראש עיריית מוסקבה, סרגיי סוביאנין, בשנת 2013 עמד נפח התנועה הכולל על 650 מיליון נוסעים והייתה עלייה שנתית בתנועת הנוסעים בפרברים של 10–20%. על פי נתוני 2016, התחנה שירתה מדי יום 23–25 זוגות של רכבות בינעירוניות, שהסיעו יותר מ-380 אלף איש מדי חודש. מדיה וקבצים בנושא תחנת הרכבת לנינגרדסקי בוויקישיתוף אתר האינטרנט הרשמי של תחנת הרכבת לנינגרדסקי Все новости столицы, России и мира, Вечерняя Москва (ברוסית) ערך זה הוא קצרמר בנושא תחנות רכבת ובנושא מוסקבה. אתם מוזמנים לתרום לוויקיפדיה ולהרחיב אותו.
Nice to Meet Ya (שיר של נייל הורן)

"Nice to Meet Ya" הוא סינגל של הזמר האירי נייל הורן. השיר יצא ב-4 באוקטובר 2019 בהוצאת חברת התקליטים קפיטול רקורדס. השיר מופיע כסינגל המוביל של אלבום האולפן השני שלו, Heartbreak Weather. השיר נכתב על ידי נייל הורן, רות-אן קנינגהם, טוביאס ג'סו ג'וניור וג'וליאן בונטה, והופק על ידי ג'וליאן בונטה. נכון לספטמבר 2023, השיר הושמע למעלה מ-230 מיליון פעמים בספוטיפיי, ולמעלה מ-74 מיליון פעמים ביוטיוב. מידע על היצירה "Nice to Meet Ya" באתר מיוזיק בריינז מידע על הסינגל "Nice to Meet Ya" באתר מיוזיק בריינז מידע על היצירה "Nice to Meet Ya" באתר Discogs מילות השיר "Nice to Meet Ya" באתר Genius סרטון השיר "Nice to Meet Ya" באתר יוטיוב מידע על השיר "Nice to Meet Ya" באתר ספוטיפיי Nice To Meet Ya, 2019-10-04, ארכיון מ-2023-04-07, נבדק ב-2023-09-16 Niall Horan - Nice To Meet Ya (Official Video), ארכיון מ-2023-09-08, נבדק ב-2023-09-16 Pace, Lilly (26 בספטמבר 2019). "Niall Horan Announces 'Nice to Meet Ya' Single". Billboard. נבדק ב-27 בספטמבר 2019. {{cite journal}}: (עזרה) "Singles To Radio". The Music Network. נבדק ב-18 במרץ 2020. {{cite web}}: (עזרה) "Top 40/M Future Releases". AllAccess. אורכב מ-המקור ב-3 באוקטובר 2019. נבדק ב-3 באוקטובר 2019. {{cite web}}: (עזרה) "NIALL HORAN "Nice To Meet Ya" | (Radio Date: 11 October 2019)". radiodate.it (באנגלית). נבדק ב-18 במרץ 2020. {{cite web}}: (עזרה) "Hot/Modern/AC Future Releases | Hot Adult Contemporary Rock Songs and Release Dates". AllAccess. אורכב מ-המקור ב-12 באוקטובר 2019. נבדק ב-12 באוקטובר 2019. {{cite web}}: (עזרה) Nice to Meet Ya (Stripped Version) - Single by Niall Horan (באנגלית אמריקאית), ארכיון מ-2023-04-09, נבדק ב-18 במרץ 2020 {{citation}}: (עזרה) Nice to Meet Ya (Diplo Remix) - Single by Niall Horan & Diplo (באנגלית אמריקאית), ארכיון מ-2023-04-09, נבדק ב-18 במרץ 2020 {{citation}}: (עזרה) "NIALL HORAN " Nice To Meet Ya - Diplo Remix" | (Radio Date: 15 November 2019)". radiodate.it (באנגלית). נבדק ב-18 במרץ 2020. {{cite web}}: (עזרה)
סרחיו אראגונס

סרחיו אראגונס דומנק (בספרדית: Sergio Aragonés Domenech; נולד ב-6 בספטמבר 1937) הוא קריקטוריסט ואמן קומיקס ספרדי-מקסיקני. נודע בעיקר כאחד המאיירים הבולטים ביותר והפורים ביותר ב"מד מגזין" וגם כיוצר של סדרת הקומיקס "Groo the Wanderer". סרחיו אראגונס נולד ב-1937 בקאסטיון דה לה פלאנה שבספרד. בשל מלחמת האזרחים בספרד, משפחתו עזבה את ספרד בהיותו תינוק והם היגרו עימו תחילה לצרפת. כאשר היה בן 6, המשפחה עברה להשתקע במקסיקו. לחשיפה המוקדמת שלו לקומיקס האמריקאי היה תפקיד משמעותי בעיצוב סגנונו האמנותי הייחודי. הוא למד בהמשך אדריכלות באוניברסיטה האוטונומית הלאומית של מקסיקו. עם זאת, אהבתו לקריקטורה ולהומור הובילה אותו בהמשך להתמקד במקום זאת באיור וקומיקס. בשנת 1962 היגר אראגונס לארצות הברית, ושם הוא מתגורר עד היום. בשנת 1963 הצטרף לצוות המאיירים של המגזין הסאטירי "מד מגזין", והפך לאחד המאיירים הבולטים המזוהים ביותר עם המגזין. ב"מד מגזין" הוא נודע בעיקר בזכות הפינה "A Mad Look At", אותה הוא יצר במשך ארבעים שנה, וכמו כן במשך עשורים מרובים נהג לאייר איורים ממוזערים רבים בשולי דפיו של המגזין. במהלך שנות ה-80 יצר אראגונס את סדרת הקומיקס "Groo the Wanderer" (אנ'), יחד עם מארק אוונייר. הסדרה עוקבת אחר הרפתקאותיו של לוחם ברברי נודד טיפש, אשר עובד לרוב כשכיר חרב שמותיר שובל של הרס וכאוס בכל מקום אליו הוא הולך. בשנת 2020 דיבב בתפקיד אורח בסדרה "הקאסה-גרנדה" את פאקו, כאשר הוא חזר לדבב את הדמות בסרט "הקאסה-גרנדה: הסרט" שמבוסס על הסדרה. סרחיו אראגונס, 1982 סרחיו אראגונס, 2007 סרחיו אראגונס, 2018 מדיה וקבצים בנושא סרחיו אראגונס בוויקישיתוף אתר האינטרנט הרשמי של סרחיו אראגונס רשימה מלאה של יצירותיו של אראגונס עבור "מד מגזין" סטן לי מראיין את סרחיו אראגונס ביוטיוב סרחיו אראגונס, במסד הנתונים הקולנועיים IMDb (באנגלית) סרחיו אראגונס, באתר MusicBrainz (באנגלית) סרחיו אראגונס, באתר Discogs (באנגלית) Cavna, Michael (2022-10-06). "Mad magazine's oldest active artist still spoofs what makes us human". Washington Post (באנגלית אמריקאית). נבדק ב-2023-09-18.
בקינגהאם (עיר)

בקינגהאם (באנגלית: Buckingham) היא עיירת שוק היסטורית וקהילה אזרחית הממוקמת במחוז הטקסי של בקינגהאמשייר, אנגליה. העיירה שוכנת באיילסברי וייל הציורי, ומתהדרת בהיסטוריה עשירה, וארכיטקטורה עתיקה. העיר ידועה בכיכר השוק שלה וכביתה של אוניברסיטת בקינגהאם, ומציעה שילוב של חיים מסורתיים ומודרניים. מקור השם באנגלית עתיקה; Bucc+inga+hām Buccingahām.‏ Bucca – עז / שם של אדם. Ing – של. hām – בית/יישוב/כפר. העיר נוסדה בתחילת המאה ה-7 כיישוב. בתקופת ימי הביניים היא הפכה לעיר שוק משגשגת ולמרכז המנהלי של בקינגהאמשייר. העיירה קיבלה צ'רטר לשוק שבועי בשנת 1554, מסורת שנמשכת גם היום. מיקומה האסטרטגי של העיירה הפך אותה למרכז חיוני לנתיבי מסחר וממשל. הכלא הישן של בקינגהאם (Buckingham Old Gaol): אתר היסטורי בולט בבקינגהאם, הכלא הישן שימש בעבר כבית הכלא של העיירה. כיום, ניצב בו ניצב מוזיאון, המציע תובנות על היסטוריית העונשין של העיר. כנסיית סנט פיטר וסנט פול (St. Peter and St. Paul, Buckingham Parish Church): כנסיית אנגליקנית מפוארת המציגה אדריכלות מורכבת ומהווה עדות להיסטוריה הדתית של בקינגהאם. אוניברסיטת בקינגהאם: הוקמה בשנות ה-70, אוניברסיטה זו מילאה תפקיד חיוני בזהות ובצמיחה המודרנית של בקינגהאם. כלכלת בקינגהאם הפכה מגוונת במהלך השנים, עם שילוב של מגזרי קמעונאות, חינוך ועסקים קטנים. כיכר השוק של העיירה נותרה מוקד הומה לסוחרים ולמבקרים. סצנת התרבות של בקינגהאם כוללת פסטיבלים מקומיים, אירועי אמנות ותחושת גאווה קהילתית. העיירה נהנית מקישורי תחבורה טובים, כאשר כביש A421 מספק גישה לעיר הסמוכה מילטון קינס ולכביש המהיר M1. לבקינגהאם יש גם שירות אוטובוסים מקומי המחבר אותה לעיירות ולכפרים שכנים. העיר היא ביתה של אוניברסיטת בקינגהאם ומושכת אליה סטודנטים מרקעים שונים. מדיה וקבצים בנושא בקינגהאם בוויקישיתוף אתר האינטרנט הרשמי של בקינגהאם Key to English Place-names, kepn.nottingham.ac.uk
מבחן וסרמן

מבחן וסרמן או תגובת וסרמן (באנגלית: Wassermann test או Wassermann reaction בקיצור WR) היא בדיקת נוגדנים לעגבת על שם הבקטריולוג היהודי-גרמני אוגוסט פון וסרמן, המבוססת על מבחן קיבוע משלים (התחברות של המשלים לקומפלקס שנוצר כאשר נוגדן מגיב עם אנטיגן ספציפי. בדיקה לנוכחות המשלים, לאחר ערבוב תמיסה המכילה אורגניזם ידוע עם נסיוב החולה, יכולה לאשר נוכחות זיהום הנגרם על-ידי האורגניזם החשוד). תגובת וסרמן לאבחון עגבת היא בדיקת קיבוע משלים. זו הייתה בדיקת הדם הראשונה לאיתור עגבת והראשונה בקטגוריית הבדיקה הלא-טרפונמאלית (טרפונמה היא שם התולעת שגורמת לעגבת) (NTT). בדיקות NTT חדשות יותר, כמו מבחן RPR (בקיצור RPR) ובדיקת VDRL (בקיצור VDRL), החליפו אותו בעיקר. במהלך אמצע המאה ה-20. בתחומי "סמכויות שיפוט" רבים, כולל רוב מדינות ארצות הברית, נדרשו בזמנו מבקשי רישיון נישואין לעבור מבחן וסרמן על פי חוק. נלקחת דגימת דם או נוזל המוח והשדרה ומוחדרת לאנטיגן - קרדיוליפין המופק משריר בקר או לב. נוגדנים לא ספציפיים לעגבת (RPR) מגיבים עם הליפיד - תגובת וסרמן של נוגדני תסמונת אנטי-פוספוליפידית (APA). עוצמת התגובה (בדרגה 1, 2, 3 או 4) מעידה על חומרת המצב. התגובה אינה ספציפית לעגבת ותיצור תגובה חיובית גם למחלות אחרות, כולל זאבת, מלריה ושחפת. ייתכן שאדם נגוע לא ייצור תגובה ואדם שטופל בהצלחה במחלה ימשיך לייצר תגובה. מבחן וסרמן אינה יעילה בזיהוי עגבת ראשונית מכיוון שטרם הופק מספיק ריאגין מהרס רקמות בשלב זה. לכן, שיטות יעילות יותר היו נושא מחקר נפוץ. בדיקת הנוגדנים פותחה על ידי וסרמן, יוליוס ציטרון ואלברט נייסר (גם הוא מיקרוביולוג יהודי-גרמני) במכון רוברט קוך למחלות זיהומיות בשנת 1906. המבחן היה התפתחות מתוך עבודתם של ז'ול בורדה ושל אוקטאב ז'נגו (Octave Gengou) על מבחן קיבוע משלים, שפורסמה ב-1901, והתגובה החיובית נקראת לפעמים תגובת בורדה-ז'נגו-וסרמן או תגובת בורדה-וסרמן. Wassermann+reaction at the U.S. National Library of Medicine Medical Subject Headings (MeSH) Beck, A. (1939). "The role of the spirochaete in the Wassermann reaction". Journal of Hygiene. 39 (3): 298–310. doi:10.1017/S0022172400011943. PMC 2199439. PMID 20475495. Stevens, Sara. "Wassermann Test". STDAware (באנגלית). נבדק ב-3 ביולי 2017. {{cite web}}: (עזרה) A Wassermann, A. Neisser and C. Bruck. Eine serodiagnostische Reaktion bei Syphilis. Deutsche medicinische Wochenschrift, Berlin, 1906, 32: 745–46. Announcing the test for syphilis. ד"ר יוליוס ציטרון, "חסינות" (תרגום לאנגלית) 1914 163–64 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרינס טג'יואזה

פרינס טג'יואזה (באנגלית: Prins Tjiueza נולד ב-12 במרץ 2002 בואלוויס ביי שבנמיביה) הוא כדורגלן נמיבי המשחק בעמדת הקשר ההתקפי בקבוצת ליריה פריזרן מליגת העל הקוסובנית ובנבחרת נמיביה. טג'יואזה גדל במחלקת הנוער של בלו ווטרס, והחל את הקריירה המקצוענית שלו בקבוצה הבוגרת של המועדון במסגרת ליגת העל הנמיבית. בחודש אוגוסט 2022 חתם בליריה פריזרן מליגת המשנה הקוסובנית. בתום עונת 2022/2023 העפיל עם המועדון לליגת העל הקוסובנית. ב-28 במרץ 2021 ערך טג'יואזה את הופעת הבכורה שלו בנבחרת נמיביה, בניצחון 2-1 על נבחרת גינאה במסגרת מוקדמות גביע אפריקה לאומות 2021. נכלל בסגל נבחרת נמיביה לטורניר גביע אפריקה לאומות 2023. פרינס טג'יואזה, באתר Transfermarkt פרינס טג'יואזה, באתר Soccerway פרינס טג'יואזה, באתר WorldFootball.net פרינס טג'יואזה, באתר National Football Teams פרינס טג'יואזה, באתר FootballDatabase.eu CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרינס טג'יואזה".
אפרוסיוס פטרוס

אפרוסיוס מגאמנו פטרוס (באנגלית: Aprocius Megameno Petrus נולד ב-9 באוקטובר 1999 בואלוויס ביי שבנמיביה) הוא כדורגלן נמיבי המשחק בעמדת המגן השמאלי בקבוצת ליריה פריזרן מליגת העל הקוסובנית ובנבחרת נמיביה. פטרוס החל את הקריירה המקצוענית שלו בקבוצות אילבן ארוס ובלו ווטרס במסגרת ליגת העל הנמיבית. בחודש אוגוסט 2022 חתם בליריה פריזרן מליגת המשנה הקוסובנית. בתום עונת 2022/2023 העפיל עם המועדון לליגת העל הקוסובנית. ב-27 במרץ 2018 ערך פטרוס את הופעת הבכורה שלו בנבחרת נמיביה, בניצחון 2-1 על נבחרת לסוטו במשחק ידידות. נכלל בסגל נבחרת נמיביה לטורניר גביע אפריקה לאומות 2023. אפרוסיוס פטרוס, באתר Transfermarkt אפרוסיוס פטרוס, באתר Soccerway אפרוסיוס פטרוס, באתר WorldFootball.net אפרוסיוס פטרוס, באתר National Football Teams אפרוסיוס פטרוס, באתר FootballDatabase.eu CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
אליו פאדרה

אליו פאדרה (באנגלית: Alieu Fadera נולד ב-3 בנובמבר 2001 בפג'ארה שבגמביה) הוא כדורגלן גמביאני המשחק בעמדת קשר הכנף בקבוצת קומו מהסרייה א' ובנבחרת גמביה. פאדרה גדל במחלקת הנוער של ריאל דה בנג'ול, והחל את הקריירה המקצוענית שלו בקבוצה הבוגרת של המועדון במסגרת ליגת העל הגמביאנית. ב-6 במרץ 2020 חתם בפוהרוני מליגת העל הסלובקית. הוא ערך 34 הופעות ליגה במדי המועדון, בהן הבקיע ששה שערים. ב-3 באוגוסט 2021 חתם פאדרה על חוזה לארבע שנים בזולטה ורכם מליגת העל הבלגית. הוא ערך 51 הופעות ליגה במדי המועדון, בהן הבקיע ששה שערים. ב-1 ביולי 2023 חתם פאדרה בראסינג גנק מליגת העל הבלגית. ב-25 ביולי ערך את הופעת הבכורה שלו במועדון, בתיקו 1-1 נגד סרבט ז'נבה במסגרת הסיבוב השני במוקדמות ליגת האלופות לעונת 2023/2024. ב-29 ביולי ערך את הופעת הבכורה שלו בליגה, בניצחון 4-0 על ר.ו.ד. מולנבק במסגרת המחזור הראשון לעונת 2023/2024. במשחק זה הבקיע את שער הבכורה שלו במועדון. ב-14 באוגוסט 2024 חתם פאדרה על חוזה ל-4 שנים בקומו מהסרייה א'. ב-20 בנובמבר 2022 ערך פאדרה את הופעת הבכורה שלו בנבחרת גמביה, בתיקו 0-0 נגד נבחרת גינאה ביסאו במשחק ידידות. נכלל בסגל נבחרת גמביה לטורניר גביע אפריקה לאומות 2023. מדיה וקבצים בנושא אליו פאדרה בוויקישיתוף אליו פאדרה, באתר Transfermarkt אליו פאדרה, באתר Soccerway אליו פאדרה, באתר WorldFootball.net אליו פאדרה, באתר National Football Teams אליו פאדרה, באתר FootballDatabase.eu je späť v tíme. Novou posilou aj hráč z Gambie באתר הרשמי של פוהרוני, 6 במרץ 2020 (בסלובקית) Alieu Fadera gaat ALL-IN voor Essevee באתר הרשמי של זולטה ורכם, 3 באוגוסט 2021 (בהולנדית) Chiara Poloni, Como 1907 ingaggia l’attaccante 22enne gambiano Alieu Fadera, Como 1907, ‏2024-08-14 (ב־) CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
הר כרמילה

הר כרמילה ממוקם בקצה המערבי של הרי ירושלים, בקרבת שמורת המסרק. על פסגת ההר צומח חורש טבעי וחורש אורנים, שניטע על ידי קרן קיימת לישראל. מהפסגה ניתן לצפות על נחל כסלון, על אזור השפלה ומישור החוף הדרומי. שמורת המסרק ואל נחל כרמילה העובר ממערב להר. בפסגת ההר ממוקמים שרידיו של בית בד עתיק, בורות מים ומבנים הרוסים. בקרבת הפסגה נמצאו שרידיו של כפר ערבי שננטש במלחמת העצמאות, ח'רבת אלח'יר, ובו שרידים של בוסתנים, גדרות, שרידי בית בד ואבני ריחיים. היער ניטע על ידי קק"ל. נטעו בו כ-6 מיליון עצים לזכר קורבנות השואה. ביער הוקמו מייצגים ואנדרטאות לזכר קורבנות השואה בהן אנדרטת מגילת האש, מערת בני ברית, מערה טבעית ששמה הנוסף מערת הקדושים, מקום בו מתייחדים עם זכרם של קורבנות השואה. נקראת על שם ארגון בני ברית, אשר תרם את הסכום הדרוש לנטיעת היער ויד אנה פרנק. הר ונחל כרמילה, סרטון בערוץ "הלייכטים", באתר יוטיוב (אורך: 04:45) ספי בן יוסף, מדריך ישראל החדש: כרך 11: הרי יהודה, ירושלים, כתר הוצאה לאור, 2001, עמ' 123 הר כרמילה ונחל כסלון - מסלול מעגלי בהרי ירושלים - צאו לדרך, באתר צאו לדרך, ‏26 במאי 2020
מרטין ויטיק

מרטין ויטיק (בצ'כית: Martin Vitík; נולד ב-21 בינואר 2003 בצ'כיה) הוא כדורגלן צ'כי המשחק בעמדת הבלם בקבוצת ספרטה פראג מליגת העל הצ'כית. ויטיק גדל במחלקות הנוער של קראלוב דבור, טמפו פראג וספרטה פראג. בשנת 2020 החל לשחק בקבוצה הבוגרת של ספרטה פראג במסגרת ליגת העל הצ'כית, ובעונת 2022/2023 זכה עמה באליפות צ'כיה. ויטיק היה חלק מסגל נבחרת צ'כיה עד גיל 21 בטורניר אליפות אירופה עד גיל 21 בשנים 2021 ו-2023. ב-20 בנובמבר 2023 ערך את הופעתו הבכורה בנבחרת הבוגרת נגד מולדובה במוקדמות יורו 2024. נכלל בסגל נבחרת צ'כיה לטורניר יורו 2024. ספרטה פראג אליפות צ'כיה (1): 2022/2023 מרטין ויטיק, באתר Transfermarkt מרטין ויטיק, באתר Soccerway מרטין ויטיק, באתר National Football Teams מרטין ויטיק, באתר FootballDatabase.eu Nominace reprezentace na přípravný kemp před EURO 2024 באתר הרשמי של התאחדות הכדורגל הצ'כית, 28 במאי 2024 (בצ'כית)
עוסמאן דיומאנדה

עוסמאן דיומאנדה (בצרפתית: Ousmane Diomande נולד ב-4 בדצמבר 2003 באביג'אן שבחוף השנהב) הוא כדורגלן איווארי המשחק בעמדת הבלם בקבוצת ספורטינג ליסבון מליגת העל הפורטוגלית ובנבחרת חוף השנהב. דיומאנדה גדל במחלקת הנוער של אולימפיק ספורט אבובו, ובחודש ינואר 2020 הצטרף למחלקת הנוער של מיטיולן מליגת העל הדנית. ב-5 באוגוסט 2022 הושאל דיומאנדה למשך עונה אחת למפרה מליגת העל הפורטוגלית. הוא ערך 13 הופעות במהלך תקופת ההשאלה. ב-31 בינואר 2023, באמצע תקופת ההשאלה שלו למפרה ולאחר שהרשים בהופעותיו, קטעה מיטיולן את השאלתו והוא חתם על חוזה לארבע שנים וחצי בספורטינג ליסבון מליגת העל הפורטוגלית. ב-6 בפברואר ערך את הופעת הבכורה שלו במועדון, בניצחון 1-0 על ריו אבה במסגרת המחזור ה-19 בליגה לעונת 2022/2023. ב-21 במאי הבקיע את שער הבכורה שלו במועדון, בתיקו 2-2 נגד בנפיקה ליסבון במסגרת המחזור ה-33 בליגה. ב-9 בספטמבר 2023 ערך דיומאנדה את הופעת הבכורה שלו בנבחרת חוף השנהב, בניצחון 1-0 על נבחרת לסוטו במסגרת מוקדמות גביע אפריקה לאומות 2023. נכלל בסגל נבחרת חוף השנהב לטורניר גביע אפריקה לאומות 2023. עוסמאן דיומאנדה, באתר Transfermarkt עוסמאן דיומאנדה, באתר Soccerway עוסמאן דיומאנדה, באתר BDFutbol עוסמאן דיומאנדה, באתר WorldFootball.net עוסמאן דיומאנדה, באתר National Football Teams עוסמאן דיומאנדה, באתר FootballDatabase.eu עוסמאן דיומאנדה, באתר ESPN Spilletid forude: FCM udlejer forsvarstalent til portugisisk klub באתר Sport Herning, ‏ 5 באוגוסט 2022 (בדנית) Arsenal and Man City target Ousmane Diomande completes deadline day deal after offer 'too good to refuse' באתר Yahoo!, ‏ 31 בינואר 2023 (באנגלית) LA LISTE באתר הרשמי של פדרציית הכדורגל האיבוארית, 28 בדצמבר 2023 (בצרפתית)
נחל כרמילה

נחל כרמילה הוא נחל הזורם בהרי ירושלים. תחילתו של הנחל בגובה למעלה מ-500 מטר דרומית ליישוב בית מאיר. בנקודה זו ניתן לצפות על שער הגיא ורכס שיירות. לאחר מכן הוא פונה לדרום מערב דרך עמק המעמיק בתלילות עם מדרונות מיוערים, חולף על פני הר כרמילה מצפון וממערב. ממזרח לכפר אשתאול הוא זורם משמאל לוואדי נחל כסלון. בסוף עונת החורף או בתחילת האביב ניתן לחזות בפריחת האירוס הארץ-ישראלי בגוונים של לבן וצהוב, וכן בצבעוני ההרים. במדרונות מצידו של הנחל צומחת סירה קוצנית לצד מרווה משולשת. בצידו המערבי של הנחל מצוקים גבוהים ובחורף מתמלאים הגבים במים. לוארך גדות הנחל ניתן לחזות בעצי אורן וחרוב, צמחיית בתה עשירה, בין היתר ניתן למצוא עיריות, צבעונים ושום האבקנים. בגדתו המערבית מצוק ובו כמה מערות. בנחל נמצאו שרידי כבשן סיד עתיק. טראסות חקלאיות מפוזרות בסביבה, אשר ייתכן ומעידות על קיומו של אזור חקלאי קדום. הר ונחל כרמילה, סרטון בערוץ "הלייכטים", באתר יוטיוב (אורך: 04:45) נחל כרמילה ונחל כסלון, באתר למטייל מעלה כרמילה ונחל כרמילה – iNature, באתר inature.info
עומר קמפוס

עומר אנטוניו קמפוס צ'אגויה (בספרדית: Omar Antonio Campos Chagoya; נולד ב-20 ביולי 2002 במקסיקו סיטי שבמקסיקו) הוא כדורגלן מקסיקני המשחק בעמדת המגן השמאלי בקבוצת סנטוס לגונה מליגת העל המקסיקנית. קמפוס גדל במחלקת הנוער של סנטוס לגונה. בשנת 2021 החל לשחק בקבוצה הבוגרת של המועדון במסגרת ליגת העל המקסיקנית. בשלוש העונות הראשונות שלו בקבוצה הבוגרת ערך 88 הופעות ליגה והבקיע שלושה שערים. עומר קמפוס, באתר Transfermarkt עומר קמפוס, באתר Soccerway עומר קמפוס, באתר WorldFootball.net עומר קמפוס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עומר קמפוס".
עולה על שולחנות

"עולה על שולחנות" הוא שיר שהוקלט על ידי הזמרת הישראלית מארינה מקסימיליאן בהפקת הדי ג'יי איתי גלו. הוא יצא לאור ב-12 ביולי 2022, בהוצאת חברת התקליטים D-Music, כסינגל שלא מתוך אלבום. את השיר כתבו והלחינו מקסימיליאן ורון ביטון להפקה של גלו. השיר הגיע למקום החמישי במצעד של מדיה פורסט. השיר נכתב והולחן על ידי מארינה מקסימיליאן ורון ביטון והופק על ידי איתי גלו. בכתבה שפורסמה בוואלה! בסמוך ליציאתו של "עולה על שולחנות" נכתב כי הוא ”אחד מלהיטי הדאנס המבטיחים של הקיץ”. בסרוגים פורסמה כתבה בה נכתב שמקסימיליאן משנה את הכיוון המוזיקלי שלה בשיר הזה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4 מיליון השמעות. קליפ המילים הרשמי של השיר פורסם ב-12 ביולי 2022 בסמוך ליציאתו של "עולה על שולחנות" כסינגל. נכון לספטמבר 2023 עומד מונה הצפיות של הקליפ על למעלה מ-4 מיליון צפיות. סרטון השיר "עולה על שולחנות" באתר יוטיוב מארינה מקסימיליאן & איתי גלו - עולה על שולחנות, נבדק ב-2023-09-16 niv the tool, המצעד השבועי של מדיה פורסט, באתר mediaforest-group עולה על שולחנות: הסינגל החדש של מארינה מקסימיליאן ואיתי גלו, באתר חדשות 13, 12 ביולי 2022 קשת ברגסון, ‏מארינה מקסימיליאן משנה כיוון בסינגל חדש, באתר "סרוגים", 13 ביולי 2022 עולה על שולחנות, 2022-07-12, נבדק ב-2023-09-16 מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
קונסטנטינוס קוליאראקיס

קונסטנטינוס קוליאראקיס (ביוונית: Κωνσταντίνος Κουλιεράκης; נולד ב-28 בנובמבר 2003 בחאניה שביוון) הוא כדורגלן יווני המשחק בעמדת הבלם בקבוצת וולפסבורג מהבונדסליגה ובנבחרת יוון. קוליאראקיס גדל במחלקת הנוער של פאוק סלוניקי. בשנת 2021 החל לשחק בקבוצת המילואים של המועדון. בעונת 2022/2023 החל לשחק באופן קבוע בקבוצה הראשונה של המועדון, ובסך הכל ערך 25 הופעות ליגה בעונה זו, בהן הבקיע שני שערים. ב-17 בנובמבר 2022 ערך קוליאראקיס את הופעת הבכורה שלו בנבחרת יוון, בתיקו 2-2 נגד נבחרת מלטה במשחק ידידות. מדיה וקבצים בנושא קונסטנטינוס קוליאראקיס בוויקישיתוף קונסטנטינוס קוליאראקיס, באתר Transfermarkt קונסטנטינוס קוליאראקיס, באתר Soccerway קונסטנטינוס קוליאראקיס, באתר WorldFootball.net קונסטנטינוס קוליאראקיס, באתר National Football Teams קונסטנטינוס קוליאראקיס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קונסטנטינוס קוליאראקיס".
ברברה (נפת עזה)

ברברה (בערבית: بربرة) היה כפר ערבי ששכן במישור החוף הדרומי, דרומית־מזרחית לאשקלון. הכפר היה ממוקם 17 ק"מ מצפון־מזרח לעזה, בירת הנפה. הכפר היה מיושב בשלהי התקופה הממלוכית. בשנת 1513/1514 הוקדשו אדמות הכפר לווקף. הכפר מופיע ברישומי המס העות'מאנים של שנת 1596, אז הוא השתייך לנפת עזה שבסנג'ק עזה. בכפר נמנו 73 בתי אב, כולם מוסלמים. תושבי הכפר שילמו מס בסכום קבוע של 17,000 אקצ'ה. הרווחים כולם הלכו לווקף (הקדש מוסלמי). בתקופת המנדט הבריטי השתרע הכפר על שטח של 14,000 דונם, מתוכם כ-12,700 ראויים לעיבוד חקלאי. בשנת 1945, אוכלוסיית הכפר נאמדה ב-2,410 נפשות. אתר האינטרנט הרשמי של ברברה מדיה וקבצים בנושא ברברה בוויקישיתוף Roy Marom; Itamar Taxel, Ḥamāma: The historical geography of settlement continuity and change in Majdal 'Asqalān's hinterland, 1270 - 1750 CE, Journal of Historical Geography 82, 2023-01-01, עמ' 58 Hütteroth and Abdulfattah, 1977, p. 151 Hadawi, S. (1970). Village Statistics of 1945: A Classification of Land and Area ownership in Palestine. Beirut, pp. 86 and 136.
מבחן קיבוע משלים

מבחן קיבוע המשלים (באנגלית: Complement fixation test) היא בדיקה רפואית אימונולוגית שניתן להשתמש בה כדי לזהות נוכחות של נוגדן ספציפי או אנטיגן ספציפי בנסיוב של המטופל, בהתבסס על מערכת המשלים. המבחן היה בשימוש נרחב לאבחון זיהומים, במיוחד עם חיידקים שאינם מתגלים בקלות בשיטות תרבית ובמחלות ראומטיות. עם זאת, במעבדות אבחון קליני המבחן הזה הוחלף במידה רבה על ידי שיטות סרולוגיות אחרות כגון ELISA ועל ידי שיטות מבוססות DNA של זיהוי פתוגנים, במיוחד PCR. מערכת המשלים היא מערכת של חלבוני נסיוב המגיבים עם קומפלקסים של אנטיגן-נוגדנים. אם תגובה זו מתרחשת על פני השטח של תא, היא תגרום להיווצרות נקבוביות טרנס-ממברניות ולכן להרס התא. השלבים הבסיסיים של מבחן קיבוע משלים הם כדלקמן: הנסיוב מופרד מהמטופל. למטופלים יש באופן טבעי רמות שונות של חלבונים משלימים בנסיוב שלהם. כדי לשלול את כל ההשפעות שעלולות להיות לכך על הבדיקה, יש להשמיד את חלבוני המשלים בנסיוב של המטופל ולהחליף אותם בכמות ידועה של חלבוני משלים סטנדרטיים. הסרום מחומם בצורה כזו שכל חלבוני המשלים - אך אף אחד מהנוגדנים בתוכו - נהרס. (זה אפשרי מכיוון שחלבונים משלימים רגישים הרבה יותר להרס בחום מאשר נוגדנים). כמות ידועה של חלבוני משלים סטנדרטיים מתווספת לנסיוב. (חלבונים אלו מתקבלים לעיתים קרובות מנסיוב חזירי ניסויים) האנטיגן נשוא הבדיקה מוסף לנסיוב. תאי דם אדומים של כבשים (sRBCs), אשר נקשרו מראש לנוגדני הנגד sRBC מתווספים לנסיוב. הבדיקה נחשבת שלילית אם התמיסה הופכת לוורודה בשלב זה ולחיובית אם לא. אם הנסיוב של המטופל מכיל נוגדנים נגד האנטיגן המעניין בבדיקה, הם ייקשרו לאנטיגן בשלב 3 ליצירת קומפלקסים של אנטיגן-נוגדנים. חלבוני המשלים יגיבו עם הקומפלקסים הללו יתרוקנו. לפיכך כאשר מוסיפים את קומפלקס הנוגדנים sRBC בשלב 4, לא יישאר משלים בנסיוב. עם זאת, אם לא קיימים נוגדנים נגד האנטיגן נשוא הבדיקה, המשלים לא יתרוקן והוא יגיב עם קומפלקסי sRBC - הנוגדנים שנוספו בשלב 4. יחול תהליך של התפוררות או פירוק של ה-sRBCs ותוכנם יישפך לתוך התמיסה, ובכך יהפוך את התמיסה לורוד. בעוד שזיהוי נוגדנים הוא פורמט הבדיקה הנפוץ ביותר, ניתן באותה מידה לבדוק את נוכחותו של אנטיגן. במקרה זה, הנסיוב של המטופל מתווסף עם נוגדן ספציפי כדי לגרום להיווצרות קומפלקסים. ניתן להפוך את הבדיקה לכמותית על ידי הגדרת סדרה של דילולי נסיוב המטופל וקביעת מקדם הדילול הגבוה ביותר שעדיין יניב בדיקת CF חיובית. גורם דילול זה מתאים לכיל. Complement+Fixation+Tests at the U.S. National Library of Medicine Medical Subject Headings (MeSH) "Animation Quiz 4 - Complement Fixation Test". highered.mheducation.com. C. Vaman Rao (2005). Immunology: a textbook. Alpha Science Int'l Ltd. pp. 112–. ISBN 978-1-84265-255-8. נבדק ב-3 בדצמבר 2010. {{cite book}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ויקטור מליוחין

ויקטור סרגייביץ' מליוחין (ברוסית: Виктор Сергеевич Мелёхин; נולד ב-16 בדצמבר 2003 בדומודדובו שברוסיה) הוא כדורגלן רוסי המשחק בעמדת הבלם בקבוצת רוסטוב מליגת העל הרוסית. מליוחין גדל במחלקות הנוער של בית ספר לספורט דומודדובו, ויטיאז פודולסק ורודינה מוסקבה. ב-22 בפברואר 2021 חתם ברוסטוב מליגת העל הרוסית. ב-22 באוגוסט ערך את הופעת הבכורה שלו במועדון, בניצחון 2-1 על ניז'ני נובגורוד במסגרת המחזור החמישי בליגה לעונת 2021/2022. מדיה וקבצים בנושא ויקטור מליוחין בוויקישיתוף ויקטור מליוחין, באתר Transfermarkt ויקטור מליוחין, באתר Soccerway ויקטור מליוחין, באתר WorldFootball.net ויקטור מליוחין, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקטור מליוחין".